stanford-oval/wikipedia huggingface dataset:
כדורגל בגרמניה
היסטוריה > תחת שלטון הרייך השלישי

גם הצעדים במישור המדיני השפיעו על הכדורגל. לדוגמה, עם כיבוש חבל הסאאר צורפו לגרמניה קבוצות הכדורגל מהחבל שהיו באותה עת בליגה הצרפתית השנייה ומטה. קבוצות אלו הצליחו להגיע להישגים גבוהים יותר מאשר שהגיעו בצרפת, ובכך הגדילו את התחרות בגרמניה. עם הכיבושים השונים של גרמניה וצירופי הטריטוריות צורפו גם מועדוני כדורגל רבים מאוסטריה, מצ'כוסלובקיה, מאלזס-לורן, מלוקסמבורג וממערב פולין. לאחר האנשלוס, שאיחדה את אוסטריה עם גרמניה, זכתה קבוצת הכדורגל האוסטרית ראפיד וינה בגביע בשנת 1938 וכן באליפות גרמניה בשנת 1941.
במהלך המלחמה שימש הכדורגל להעלאת המורל הלאומי ומספר גדול של קבוצות היו של לוחמי חיל האוויר הגרמני, של האס אס או של חלקים אחרים בצבא גרמניה. קבוצות רבות אחרות נתמכו על ידי גופים אלו. המשחק האחרון שהתקיים ברייך הגרמני נערך ב-23 באפריל 1945 והוא הסתיים בניצחונה של פ.צ. באיירן על מינכן 1860 בתוצאה 2-3. פחות משלושה שבועות לאחר מכן גרמניה נכנעה ללא תנאי ומשחק הכדורגל נפסקו עד לשנת 1946.
היסטוריה > קולות להקמת ליגה לאומית

בשנות ה-50 גבר הקריאות להקמת ליגה מקצועית לאומית בעיקר בגלל הקמת ליגות שכאלו במדינות אחרות באירופה ובכך ששחקנים גרמנים מהקבוצות החובבניות שהיו בגרמניה היו עוזבים את גרמניה לשחק בקבוצות הטובות באירופה. הקריאות גם קיבלו את תמיכתו של מאמן הנבחרת הלאומית שתמך ברעיון בטענה שהדבר יעזור לא רק לקבוצות הגרמניות אלא גם לנבחרת הלאומית.
למרות זאת, נבחרת גרמניה הצליחה לנצח את נבחרת הונגריה בגמר מונדיאל 1954 והייתה הנבחרת הראשונה שכל שחקניה משחקים בקבוצות "חובבניות". בניצחון במונדיאל נקרא "הנס של ברן" ונחשב להישג גדול לכדורגל הגרמני. באותה עת חבל הסאאר היה מחוץ לתחום גרמניה והיה תחת שליטת צרפת עד שהועבר לידי גרמניה מאוחר יותר והייתה קיימת נבחרת סארלנד שהייתה הנבחרת הלאומית של החבל עד לאיחודו עם גרמניה. נהחבתר סאארלנד הייתה טובה יחסית ובשלב הבתים סיימה לפני נבחרת נורווגיה ואחרי נבחרת מערב גרמניה.
באותו הזמן, במזרח גרמניה, הוקמה ליגת הכדורגל של מזרח גרמניה וכן התאחדות הכדורגל של מזרח גרמניה בשנת 1950.
היסטוריה > מאז מלחמת העולם השנייה

לאחר מלחמת העולם השנייה, גרמניה חולקה לשלוש מדינות שונות. ה-DFB והנבחרת שלה התנהלו במדינה שנקראה גרמניה המערבית, בעוד שגרמניה המזרחית (שם נוהל הכדורגל על ידי התאחדות ה-GDR) ניהלה נבחרת כדורגל נפרדת בשנים 1952–1990. סארלנד ניהלה גם היא נבחרת נפרדת בשנים 1950–1956. פיתוח ענף הכדורגל בגרמניה המערבית היה גדול יותר מאשר בגרמניה המזרחית. עובדה זו התבטאה בזכייתה של נבחרת גרמניה המערבית במונדיאל 1974 אותו ארחה, לאחר שגברה במשחק הגמר על הולנד, ולמרות הפסד לנבחרתה של גרמניה המזרחית במהלך הסיבוב הראשון.
לאחר איחוד גרמניה ב-1990, שנה בה זכתה גרמניה המערבית פעם נוספת בטורניר המונדיאל, התאחדו נבחרות גרמניה המערבית וגרמניה המזרחית בחזרה לנבחרת אחת – נבחרת גרמניה. הטורניר הראשון שבו השתתפה הנבחרת המאוחדת היה משחקי המוקדמות ליורו 1992, למרות ששתי הנבחרות הנפרדות הוגרלו לאותו בית במוקדמות, לפני שנעשה האיחוד.
ההצלחות הגדולות בתחילת שנות האלפיים היו השגת המקום השני במונדיאל 2002 שנערך בקוריאה הדרומית וביפן, והמקום השלישי במונדיאל 2006 שאותו ארחה גרמניה. גם נבחרת הנשים של גרמניה הגיעה להצלחות גדולות כאשר זכתה הן בגביע העולם לנשים 2003 שנערך בארצות הברית והן בגביע העולם לנשים 2007 שנערך בסין.
תחרויות כדורגל > מבנה הליגות

תחרות הכדורגל החשובה ביותר בגרמניה היא הליגה העליונה במדינה, הבונדסליגה, שכוללת 18 קבוצות. קבוצת באיירן מינכן מחזיקה בשיא הזכיות באליפות הליגה עם 20 אליפויות, מאז הוקמה הליגה בשנת 1963. המבורג היא הקבוצה היחידה שהשתתפה בבונדסליגה בכל עונה מאז הקמתה עד לעונה שעברה (2017/2018) עת ירדה לראשונה בתולדות הבונדסליגה לליגת המשנה. הליגה השנייה בחשיבותה בכדורגל הגרמני היא הבונדסליגה השנייה; שלוש הקבוצות התחתונות בבונדסליגה יורדות לליגת המשנה, ואילו שלוש הקבוצות העליונות בליגת המשנה עולות לבונדסליגה. בנוסף, פועלת "הליגה השלישית", שהחליפה בשנת 2008 את הליגות האזוריות בתור הדרגה השלישית בכדורגל הגרמני. הליגות האזוריות, שהן מקצועניות-למחצה, הן הדרגה הרביעית במבנה הליגות כיום.
תחרויות כדורגל > הגביע הלאומי

הגביע הגרמני, שנקרא גם בשם "גביע ההתאחדות הגרמנית" (DFB-Pokal), הוא טורניר הכדורגל השני בחשיבותו בגרמניה אחרי הבונדסליגה, והוא מתקיים במהלך העונה במקביל לליגות. הגביע נערך מדי שנה מאז 1952.
כל מועדון המשחק במערכת ליגות הכדורגל הגרמנית, רשאי להשתתף בגביע הגרמני. הקבוצות מהליגות הנמוכות משחקות תחילה בסיבובי מוקדמות אזוריים, והמנצחות של סיבובים אלה מעפילות לתחרות הראשית הנערכת בשנה שלאחר מכן, ומצטרפות שם לקבוצות מהבונדסליגה ומהבונדסליגה השנייה. בכל סיבוב, זהות הקבוצה הממשיכה לשלב הבא נקבעת תמיד במשחק בודד, הנערך באצטדיונה של אחת מהקבוצות המשתתפות. מאז 1985, משחק הגמר של הגביע מתקיים כל שנה באצטדיון האולימפי בברלין. באיירן מינכן מחזיקה בשיא הזכיות בגביע, עם 12 זכיות.
תחרות ה-"Tschammer-Pokal" קדמה לתחרות הגביע הגרמני המתקיימת כיום. תחרות זו נוסדה בשנת 1934, ונערכה עד 1944.
מאחר שגרמניה התפצלה לאחר מלחמת העולם השנייה, בגרמניה היו שתי תחרויות גביע – הקבוצות מגרמניה המזרחית שיחקו בתחרות גביע נפרדת שנקראה הגביע המזרח-גרמני (FDGB-Pokal). טורניר זה נוסד בשנת 1949, ונערך מדי שנה עד 1991. בשנה זו, בעקבות איחוד גרמניה, טורניר זה אוחד גם "הגביע הגרמני" לתחרות כדורגל אחת, כמו גם ליגות הכדורגל שפעלו קודם לכן בנפרד בשני האזורים של גרמניה.
תחרויות כדורגל > השתתפות בתחרויות האירופיות

בהתאם לדירוג הליגות של אופ"א, כיום שולחת גרמניה בכל עונה לפחות ארבע קבוצות לליגת האלופות, 3 אוטומטית לשלב הבתים והרביעית לסיבוב מוקדמות הלא-אלופות השלישי. הקבוצות המסיימות במקומות החמישי והשישי בבונדסליגה נכנסות לליגה האירופית, ומקום נוסף בליגה האירופית מוענק לקבוצה שזכתה בגביע הגרמני. עם זאת, במקרה שזוכת הגביע הגרמני כבר השיגה מקום בליגת האלופות דרך מיקומה בליגה, אזי הקבוצה שהפסידה לה בגמר הגביע תיכנס במקומה לליגה האירופית. אם זוכת הגביע (או סגניתה במקרה שהזוכה העפילה לליגת האלופות דרך הליגה) השיגה מקום לליגה האירופית דרך מיקומה בליגה, אזי הקבוצה שסיימה שביעית בבונדסליגה תקבל מקום בליגה האירופית.
גרמניה יכולה לשלוח נציגה נוספת לתחרויות האירופיות באמצעות דירוג המשחק ההוגן של אופ"א. אם לליגה הגרמנית, יש את אחד משלושת המקומות הראשונים בדירוג המשחק ההוגן בעונה החולפת, הקבוצה שסיימה ראשונה בדירוג המשחק ההוגן של הבונדסליגה – מבין אלו שלא השיגו מקום בתחרות אירופית דרך הליגה או הגביע – נכנסת לסיבוב המוקדמות הראשון של הליגה האירופית.
נבחרות לאומיות > גברים

הנבחרת הלאומית של גרמניה מייצגת את גרמניה בתחרויות כדורגל בינלאומיות מאז שנת 1908. היא מנוהלת, כמו כל הליגות והגביעים, על ידי התאחדות הכדורגל הגרמנית. לאורך ההיסטוריה שלה זכתה נבחרת גרמניה ארבע פעמים בגביע העולם בכדורגל – בטורנירים של 1954, של 1974 ושל 1990 וגם 2014, וסיימה במקום השני בארבעה מקרים אחרים. בנוסף, היא זכתה שלוש פעמים באליפות אירופה בכדורגל – בטורנירים של 1972, 1980 ו-1996. בין מלחמת העולם השנייה ל-1990 הייתה ידועה הנבחרת כ"נבחרת גרמניה המערבית", בעוד נבחרת גרמניה המזרחית התנהלה בנפרד.
מאז מונדיאל 1954, התלבושת והציוד של הנבחרת הלאומית של גרמניה מיוצרים על ידי החברה הגרמנית אדידס. במשחקי הבית, הנבחרת הגרמנית לובשת חולצות לבנות, מכנסיים שחורים וגרביים לבנים. דרגות משתנות של אדום וזהב – לצד שחור, שני הצבעים האחרים של דגל גרמניה – נכללים בקביעות בתלבושת הנבחרת במהלך השנים.
באופן מסורתי, נבחרת גרמניה לבשה חולצות ירוקות, מכנסיים לבנים וגרביים ירוקים בתור התלבושת החלופית שלה. בשנים האחרונות, לעומת זאת, גרמניה שינתה את הצבע החלופי הזהה שלה בחולצה ובגרביים לאפור (בשנים 2002–2003), לאחר מכן לשחור (בשנת 2004), ולבסוף לאדום. הנבחרת הגרמנית לבשה מדים אדומים בתור התלבושת החלופית שלה במהלך מונדיאל 2006.
נבחרות לאומיות > נשים

נבחרת הנשים הלאומית של גרמניה, המנוהלת גם היא על ידי התאחדות הכדורגל הגרמנית, זכתה פעמיים בגביע העולם בכדורגל נשים – בטורניר של 2003 תחת מאמנת הנבחרת טינה טיון-מייר, ובטורניר של 2007 תחת סילביה נייד שהיא גם מאמנת הנבחרת הנוכחית. בעקבות כך, היא הפכה לנבחרת הנשים הראשונה שזוכה בגביע העולם פעמיים רצופות. היא אף זכתה ארבע פעמים רצופות באליפות אירופה בכדורגל נשים – בשנים 1995, 1997, 2001 ו-2005. גרמניה היא האומה היחידה שזכתה בגביע העולם הן לגברים והן לנשים.
נבחרת הנשים של גרמניה היא היחידה שזכתה בגביע העולם לבוגרים, מבין הגברים או הנשים, מבלי לספוג אף שער במהלך הטורניר – לאחר שעשתה זאת בשנת 2007.
ראו גם

נבחרת גרמניה בתלבושת הלבנה המסורתית שלה
לוסי בראון

| --- | --- |
אין תמונה חופשית
 לידה:  13 בפברואר 1979 (בת 45) קראולי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2002 
 מקום לימודים:  בית ספר אונדל 
 בן או בת זוג:  אדם ריינר 
 פרופיל ב-IMDb
 
לוסי בראון (באנגלית: Lucy Brown; נולדה ב-13 בפברואר 1979) היא שחקנית אנגלייה, הידועה בעיקר מהופעתה בתפקיד כפול בסדרת הטלוויזיה "בראשית".
ביוגרפיה

בראון נולדה בקראולי שבמחוז סאסקס, וגדלה בקיימברידג'שייר. היא בתם של כריסטופר בראון והלן בארלי. יש לה אח צעיר ממנה בשם מארק. בראון למדה ב-King's College Prep School בעיר קיימברידג', ואחר כך ב-Oundle School בנורת'המפטונשייר, אותו עזבה והמשיכה ללמוד ב-Hills Road Sixth Form College שבקיימברידג'. היא למדה משחק בבית הספר גילדהול למוזיקה ודרמה.
הופעתה המקצועית הראשונה של בראון הייתה בפרסומת עבור סבון "לוקס" בה הופיעה יחד עם הדוגמנית ג'יזל בונדשן. בראון הופיעה בתוכניות טלוויזיה כגון "האתגר של שארפ", "Malice Aforethought", "צפון ודרום" בכיכובו של ריצ'רד ארמיטאג', ו-"Whatever Love Means". בשנים 2007 עד 2011 שיחקה בראון בתפקיד כפול בדמות קלאודיה בראון וג'ני לואיס בסדרת המדע בדיוני של ITV1 "בראשית". אחרי שעזבה את "בראשית" שיחקה בראון בתפקיד קטן בסדרה האמריקאית "The Philanthropist". ב-2010 הופיעה בסרט הקולנוע "Bonded by Blood", ובסרט הטלוויזיה "Frost Giant" לצדו של דין קיין. בראון חזרה לשחק בסדרה "בראשית" בעונה הרביעית (בדמות ג'ני לואיס).
בראון משתתפת לעיתים קרובות בהופעות חיות בשם "Word Theatre". היא הופיעה איתם בלוס אנג'לס ובלונדון. בנוסף היא קריינית של ספרי שמע.
ב-2014 שיחקה בראון בסדרת הדרמה "The Village" בתפקיד הארייט קילמרטין.
חיים אישיים

בראון חיה בלונדון. ב-31 בדצמבר 2015 התחתנה עם השחקן אדם ריינר. לבני הזוג יש בן, ג'ק, יליד 2014, ובת, אנני רוז, ילידת 2017.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Murder | עיתונאית בטלוויזיה | סרט טלוויזיה |
| 2003 | סיפורי קנטרברי | Canterbury Tales | היא | בפרק "סיפורו של הטוחן |
| 2004 | פיקדילי ג'ים | Piccadilly Jim | Understairs Woman |  |
| 2004 |  | Frances Tuesday | לואיז | סרט טלוויזיה (ללא קרדיט) |
| 2004 | צפון ודרום | North and South | אן לטימר | מיני-סדרה |
| 2005 |  | Peter Warlock: Some Little Joy | אייבי רידג'וויי | סרט טלוויזיה |
| 2005 |  | Malice Aforethought |  |  |
| 2005 |  | Whatever Love Means | ג'ורג'ינה | סרט טלוויזיה |
| 2006 |  | Minotaur | דידי |  |
| 2006 |  | Sharpe's Challenge | סיליה בורוז | סרט טלוויזיה |
| 2007–2009, 2011 | בראשית | Primeval | קלאודיה בראון / ג'ני לואיס | סדרת טלוויזיה (19 פרקים) |
| 2008 | רחוב הארלי | Harley Street | מאיה | סדרת טלוויזיה (פרק אחד) |
| 2009 |  | The Philanthropist | דבורה רוג'ו | בפרק "Myanmar" |
| 2009 | רציחות במידסומר | Midsomer Murders | הלן מרקהאם | בפרק "The Glitch" |
| 2010 |  | Frost Giant | סדנה | סרט טלוויזיה |
| 2010 |  | Bonded by Blood | אנה ריצ'רדס |  |
| 2011 | תחבולות חדשות | New Tricks | מארי בריידן | בפרק "Old Fossils" |
| 2013 |  | Neil Jackson: Rocket to Mars | אישה | סרט קצר |
| 2013 |  | This is Vanity | אנג'לה | סרט קצר |
| 2014 |  | Wireless | Unit White | דיבוב |
| 2014 |  | The Village | הארייט קילמרטין | סדרת טלוויזיה (4 פרקים) |
| 2017 |  | Bitter Harvest | אולנה |  |
הערות שוליים

↑  Cambridge Evening News, 2007. "lucy eats lots of pies"  13 February 2007."Archived copy". אורכב מ-המקור ב-26 בפברואר 2007. נבדק ב-2007-03-04. {{cite web}}:  (עזרה);  (עזרה). Retrieved 4 March 2007.
↑  "'Primeval' series four filming finishes – Primeval News – TV". Digital Spy. 25 ביוני 2010. נבדק ב-9 בפברואר 2012. {{cite web}}:  (עזרה)
↑  "WordTheatre | Giving Voice to Great Writing". WordTheatre | Giving Voice to Great Writing.
↑  Nepales, Ruben V. "A palace built on strawberry fields". entertainment.inquirer.net.
| --- | --- |
בקרת זהויות :  PLWABN: 9811719592805606  BNE: XX5189120  GND: 1062049799  ISNI: 0000 0000 5126 2319  LCCN: no2008176653  VIAF: 34287429   WorldCat (עם VIAF): 34287429
כפר ורבורג

| --- | --- |

מדינה: ישראל ישראל
מחוז: הדרום
מועצה אזורית: באר טוביה
גובה ממוצע: ‎54 מטר
תאריך ייסוד: 1939
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 1,114 תושבים
    - שינוי בגודל האוכלוסייה: ‎-4.0% בשנה
 מפת מיקום  מפה דינמית   (למפת השפלה מוגדלת) כפר ורבורג(למפת השפלה רגילה) כפר ורבורג(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר ורבורג(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר ורבורג31°43′09″N 34°43′36″E﻿ / ﻿31.7190740871671°N 34.7266077882192°E﻿ / 31.7190740871671; 34.7266077882192  heמפת היישובים של מועצה אזורית באר טוביה (in English: Be'er Tuvia Regional Council) באדום - כפר ורבורג בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 8 מתוך 10

כפר-וַרְבּוּרְג הוא מושב באזור הדרום, סמוך לקריית מלאכי, השייך למועצה אזורית באר טוביה.
היסטוריה

היישוב הוקם ב-31 באוקטובר 1939 על ידי חברי "ארגון מנחם" לאחר שניסיונם להקים את כפר מנחם לא עלה יפה. היישוב נקרא על שמו של פליקס ורבורג שהיה אחד ממנהיגי הקהילה היהודית בארצות הברית ומייסד ארגון הג'וינט.
בכפר ורבורג, הנחשב למושב גדול, 98 משקים המשתרעים על כ-6,000 דונם.
בכפר כ-20 רפתות חלב גדולות. חלק מאדמות הכפר נטועות פרדסים, כרמים ומטעי נשירים. מרבית חברי הכפר משלבים בשנים האחרונות חקלאות עם עבודה מחוץ למשק.
בעשור הראשון של המאה ה-21 הוקמה בו "שכונת בנים" המונה, נכון לסוף 2009, כ-60 בתים פרטיים.
במושב זה התגורר שר האוצר יגאל הורביץ, ולאחר מותו נקבר בבית העלמין של המושב.
במושב הוקם בית קברות צבאי אזורי. מרבית החללים שנטמנו בו נפלו במלחמת העצמאות.
מלחמת העצמאות

עם תחילת פלישת צבאות ערב לארץ במחצית מאי 1948, הועלתה הערכה שתנועת הצבא המצרי צפונה תהייה דרך הכביש הסמוך ועל כן הוקם עליו מחסום שנקרא בהמשך מחסום כפר ורבורג.
האנדרטה לבני המושב שנהרגו

בקרבת בית הקברות הצבאי ניצבת אנדרטה לזכר בני המושב שנהרגו בשורות צה"ל. היא עוצבה בשנת 1959 על ידי האדריכל אשר חירם.
האנדרטה היא רחבת אבן ודשא המוקפת בגדר אבן. בקצה הרחבה המרוחק מן הכניסה נקבעו בפאה העליונה של הגדר שלושה גושי אבן מלבניים שבכל אחד מהם נחקק כוכב - לזכר שלושת בני המושב שנהרגו במלחמת העצמאות. לידם נקבעו בקיר שמות הנופלים. בכניסה לרחבה נחקק משפט מפי אחד מהם, צבי גוּבֶּר: "ארצי הדלה - אשרך מה רב אם אלה בנייך".
לימים הורחבה האנדרטה לפי סגנונה המקורי כדי להנציח שבעה חללים נוספים מבני המושב.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  יוסף שפירא, ישוב חדש בדרום, דבר, 16 באוקטובר 1940.
| --- | --- |
בקרת זהויות :  NLI: 987007467987105171  VIAF: 2024148876448549740008   WorldCat (עם VIAF): 2024148876448549740008
לירה איטלקית

שטר של 2,000 לירות איטלקיות ועליו דיוקן של גוליילמו מרקוני
לירה איטלקית או לירטה (באיטלקית: Lira) הייתה המטבע ששימש כהילך חוקי באיטליה בין השנים 1861 ועד 2002, עת החליף אותו האירו. גם בתקופת נפוליאון הייתה הלירה בשימוש בממלכת איטליה, בין השנים 1807 ל-1814. הלירה האיטלקית הייתה מחולקת ל-100 צ'נטזימי (Centesimi ברבים או Centesimo ביחיד), שפירושו באיטלקית "מאית". בעשורים האחרונים למחזור של הלירה האיטלקית, לא היה שימוש בחלק זה של המטבע, מאחר שערכה של הלירה היה נמוך מאוד. לשם השוואה, ב-1999 נקבע שער החליפין של האירו על 1936.27 לירות איטלקיות לאירו אחד.
מקור השם לירה, בדומה ללירה שטרלינג ולשקל, הוא במידת משקל (ליברה. בלטינית: Libra).
המונח "לירטה", שהיה שגור בשפה העברית ככינוי ללירה האיטלקית, מעולם לא היה בשימוש נרחב באיטליה עצמה ומקורו בסיומת הקטנה של שם המטבע ככינוי חיבה. גם בטורקית נהג השימוש במונח "Liret", להבדיל מ-"Lira" טורקית או אחרת.
בשנותיה של איטליה כרפובליקה (מ-1946 ועד החלת האירו כהילך חוקי במדינה) ניתן היה למצוא מטבעות בערכים של 1, 2, 5, 10, 20, 50, 100, 200, 500 ו-1,000 לירות, ושטרות בערכים של 1000, 2000, 5000, 10,000, 50,000, 100,000 ואף חצי מיליון לירות. מוקדם יותר, כאשר ערכה של הלירה היה גבוה יחסית, הופיעו שטרות בערכים נמוכים יותר ומטבעות קטנים של 1, 2, 5, 10, ו-50 צ'נטזימי.
הלירה האיטלקית הייתה הילך חוקי גם בקריית הוותיקן וגם בסן מרינו. לכל אחת משתי המדינות הייתה מערכת מוניטרית משלה, אולם השימוש ב"לירה ותיקנית" וב"לירה סן - מרינזית" בוותיקן ובסן מרינו, בהתאמה, היה שקול לחלוטין לשימוש בלירה האיטלקית. ערכם של המטבעות הללו היה שווה בדיוק לערכה של הלירה האיטלקית, וניתן היה להשתמש בלירה איטלקית לצד המטבעות המקומיים, ולהפך.
כפר זיתים

| --- | --- |
תצלום אוויר, ספטמבר 2013
מדינה: ישראל ישראל
מחוז: הצפון
מועצה אזורית: הגליל התחתון
גובה ממוצע: ‎51 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
נתוני אוכלוסייה לפי הלמ"ס לסוף 2022
  - אוכלוסייה: 819 תושבים
    - שינוי בגודל האוכלוסייה: ‎3.3% בשנה
 מפת מיקום  מפה דינמית   (למפת הגליל העליון מוגדלת) כפר זיתים(למפת הגליל העליון רגילה) כפר זיתים(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר זיתים(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום כפר זיתים32°48′41″N 35°27′50″E﻿ / ﻿32.811478888261°N 35.4640190481107°E﻿ / 32.811478888261; 35.4640190481107  heמפת היישובים של מועצה אזורית הגליל התחתון (in English: Lower Galilee Regional Council) באדום - כפר זיתים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

כְּפַר-זֵיתִים הוא מושב בבקעת ארבל בגליל התחתון ליד טבריה ובסמוך לקרני חיטין השייך למועצה אזורית הגליל התחתון.
היסטוריה

המושב הוקם בשנת 1950 ה'תש"י על ידי עולים מתימן, ככפר עבודה. המושב הוקם על אדמות הכפר הערבי חיטין (ששכן על שרידי העיירה התלמודית כפר חיטיא), שתושביו נמלטו ממנו במהלך מלחמת העצמאות, ולא הורשו לחזור אליו לאחריה.
המתיישבים במקום היו דתיים. בתחילה עסקו המתיישבים בעיבוד משותף של 1600 דונם זיתים שננטשו וכן גידול בצל וירקות אחרים. הבעיה העיקרית במקום הייתה העדר כביש. בתחילת 1954 שופרה אספקת המים הודות לבאר חדשה שנקדחה באזור.
חלק מהתושבים עזבו את היישוב ועולים מכורדיסטן נשלחו למושב על מנת להשלים את מכסת המשפחות.
מקור שם היישוב הם כרמי הזיתים הגדלים באזור.
רב המקום - הרב אברהם מקייטן.
ישיבה

בשנת 2003 הוקמה במושב ישיבה לנערים מהמגזר החרדי. יזם הפרויקט, הרב דב פרנק מבני ברק סיפר שבחר בכפר זיתים בגלל הנוף הפסטורלי והאווירה הרגועה במקום. המטרה הייתה ליצור מסגרת עבור תלמידים במגזר שלא מוצאים את מקומם בישיבות הרגילות, ומספרם באחוזים עולה, לרוב בגלל הזנחת טיפול בבעיות כקשיי קשב וריכוז (ADD/ADHD) או קשיי למידה אחרים. משנת הלימודים 2010 הישיבה חוברה לרשת התיכונים המקצועיים של אורט ומוכרת על ידי משרד הכלכלה כבית ספר מקצועי המעניק הכשרה ותעודה לבוגריה. על אף שהישיבה לא זוכה לגיבוי פומבי ורחב במגזר היא גם לא סובלת התנגדות.
גלריית תמונות

נוף בכפר זיתים, ברקע מצוק ארבל והכנרת.
בית הכנסת בכפר זיתים
מראה בכפר זיתים, ברקע מצוק ארבל
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  הגליל התחתון מועצה אזורית, על המשמר, 29 באוגוסט 1950
↑  כפר חיטים שוב בידיים כשרות, הצופה, 30 בינואר 1951
↑  בכפר זיתים, על המשמר, 26 במרץ 1951
↑  כבישים, על המשמר, 5 ביוני 1952
↑  מים בשפע נתגלו בארבל, דבר, 12 בפברואר 1954
↑  שתילי זיתים שאינם נושרים, באתר שיחת השבוע
↑  ענת דוד, כפר זיתים- אור(ט) חדש, באתר אורט ישראל, ‏29.05.2011
↑   מירב ארלוזורוב, לומדים להתפרנס: הישיבה התורנית שלא שמעתם עליה, באתר TheMarker‏, 4 במרץ 2013
| --- | --- |
בקרת זהויות :  NLI: 987007588269605171
לאוקואון (מיתולוגיה)

| --- | --- |

פסל לאוקואון במוזיאון הותיקן המתאר את מותם של לאוקואון ושני בניו
 תרבות:  מיתולוגיה יוונית 
 אב:  Acoetes 
 בן או בת זוג:  Antiope 
 
לאוקואון מאת הצייר אל גרקו (1604–1614)
לָאוֹקוֹאוֹן (ביוונית: Λᾱοκόων) הוא דמות מיתולוגית של כהן העיר טרויה שנענש על ידי האלים ונחנק ביחד עם בניו על ידי נחש. דמות זו התפרסמה במיוחד החל מתקופת הרנסאנס בזכות גילוי פסל לאוקואון ברומא.
דמותו

על פי המיתולוגיה היוונית, במהלך מלחמת טרויה, לאחר שכשלו היוונים בכיבוש טרויה בדרכי מלחמה, הם פנו לדרכי עורמה. היוונים בנו סוס עץ חלול והחביאו בתוכו לוחמים. את הסוס הם הקדישו לאלה אתנה.
על פי גרסה אחת של הסיפור, לאוקואון הזהיר את בני עמו שיש להיזהר מהיוונים גם בשעה שהם נותנים מתנות. בני טרויה לא שעו לאזהרתו, ולאוקואון שלח חץ אל סוס העץ. האלה אתנה כעסה על לאוקואון על שפגע במתנתה, ושלחה שני נחשי ים ענקים לנקום בו. הנחשים התנפלו על הכהן ועל שני בניו וחנקו אותם.
לוקאס אולאסה

לוקאס רנה אולאסה קטרופה (בספרדית: Lucas René Olaza Catrofe; נולד ב-21 ביולי 1994 במונטווידאו שבאורוגוואי) הוא כדורגלן אורוגוואי המשחק בעמדת המגן השמאלי בקבוצת קרסנודאר מליגת העל הרוסית.
קריירת מועדונים

אולאסה גדל במחלקת הנוער של ריבר פלייט מליגת העל האורוגוואית, ובשנת 2011 החל לשחק בקבוצה הבוגרת של המועדון. בהמשך שיחק במועדונים אתלטיקו פרנאאנסה, דאנוביו, טאז'רס, בוקה ג'וניורס, סלטה ויגו, ריאל ואיאדוליד ואלצ'ה.
לאורה

ערך זה עוסק בצורת נזירות. אם התכוונתם למשמעות אחרת, ראו .
לאורה בנחל פרת, מדבר יהודה
לאורה (יוונית עתיקה: Λάυρα, הגייה יוונית מודרנית: לָבְרָה, בעברית "מִבְדָּד") היא צורת נזירות.
קבוצת נזירים היו מתבודדים בימות השבוע ואף מסתגרים מן העולם, ונפגשים במקום משותף רק בימי התפילה, שבת וראשון. המפגש היה לצורך תפילה, סעודה והחלפת פרי עמל כפיהם של הנזירים בחומרי גלם לעבודה במהלך השבוע הקרוב. המונח "לאורה" מגיע מיוונית ופירושו "מסדרון", "סימטה" או "שביל", והוא בא, ככל הנראה, לייצג את הדרך המחברת בין תאי ההתבודדות האישיים של חבריה.
לאורות התפתחו במהלך המאה הרביעית בארץ ישראל כשילוב בין שני סגנונות חיים שהיו נהוגים אצל הנזירים – ההתבודדות והחיים המשותפים. הלאורות התפשטו מארץ ישראל למצרים ולסוריה, והתפתחו מאוחר יותר במקומות נוספים אליהם הגיע רעיון הנזירות. זה היה פתרון עבור אותם נזירים שלא רצו לחיות במסגרת שיתופית מגבילה (מנזר) אבל רצו להיות חלק מקהילה.
לאורות בארץ ישראל

לאורות התפתחו בראשית התקופה הביזנטית במדבר יהודה והתפשטו משם לסוריה רבתי.
את ייסוד הלאורות במדבר יהודה מייחסים לנזיר חריטון, שהקים שלוש לאורות שהפכו בתקופה הביזנטית למנזרים גדולים ובעלי חשיבות בישראל ובעולם הנוצרי דאז, והן מנזר פרן בוואדי קלט, דוקה ליד יריחו (שמזוהה כדוק), וסוקה בנחל תקוע.
מתבודדים מפורסמים שחיו כך: אותימיוס, גרסימוס, סבאס, תיאודוסיוס, קירילוס מסקיתופוליס.
את מקום הלאורות הקטנות הלכו ותפסו קוינוביון. את הנזירים שביקשו להצטרף ללאורה חינכו והכינו במנזרי הקוינוביון, ורק לאחר הכשרה מתאימה הם הורשו להצטרף.
גם בימינו לא חדלו הלאורות מלהתקיים. ניתן למצוא לאורה פעילה בסמוך ליישוב הררית, הצופה על בקעת בית נטופה שבגליל התחתון. לאורה זו, המכונה לאורת נטופה, שייכת לזרם היווני-קתולי, המכונה מלכיתי. הלאורה שבנטופה נוסדה ביולי 1967 ויושביה רואים עצמם כחלוצים, ומקווים לגשר בין הערבים ליהודים בישראל. בשנותיה הראשונות של הלאורה גרו נזיריה באוהלים, אך כיום הם מתגוררים בבקתות, ואת ההתכנסויות עורכים במערה שהוסבה לכנסייה.
לול (פסקול)

| --- | --- |

 פסקול מאת חבורת לול
 יצא לאור:  1988 (מקור ויניל 2 תקליטים) 1994 (הוצאה מחודשת CD)
 הוקלט:  באולפני ישראקול וקולינור: תוכנית הטלוויזיה לול 1969–1972
 סוגה:  רוק, רוק רך, קומדיה, פופ רוק, רוק פסיכדלי
 אורך:  שירים: 34:46 מערכונים: 24:20 סה"כ: 59:06
 חברת תקליטים:  פונוקול
 הפקה:  צבי שיסל
לול הוא פסקול המאגד שירים בולטים שהקליטה חבורת לול בתוכנית הטלוויזיה "לול" ששודרה בין השנים 1969–1973 בטלוויזיה הישראלית. הפסקול יצא לאור על תקליט ויניל בשנת 1988, בצמוד לסרט "לול" שאיגד אף הוא קטעי שירים ומערכונים נבחרים מתוך התוכנית (שהיו בה 4 פרקים בסך הכל).
בשנת 1994 יצאה גרסה מחודשת לפסקול על גבי CD.